

ΟίφΙΛΐ^ςηεοΙ 6γ I 
ΤΗθοϋοΓοε Μουιηαρι 
03 (θ: 2012.06.ΜΗ7:39:36 
ΕΕ5Τ 
Ρθ35θπ: δίΰΠθο ΡϋΡ 
(θΓΠϋθίΙΐΙθϋ) | 
ίοοΒίίοη: Αϋτβ|5, ΕΙΙίπϊΚο 
Τ γρο9Γ3ίίο 


4041 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 138 

14 Ιουνίου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 80 
Χορήγηση γονικής άδειας και άδειας απουσίας σε ερ¬ 
γαζόμενους με σύμβαση ναυτικής εργασίας στα υπό 
ελληνική σημαία εμπορικά πλοία, σύμφωνα με την 
Οδηγία 2010/18/ΕΕ του Συμβουλίου της 8ης Μαρ¬ 
τίου 2010 σχετικά με την εφαρμογή της αναθεω¬ 
ρημένης συμφωνίας-πλαισίου για τη γονική άδεια 
που συνήφθη από τις ευρωπαϊκές διακλαδικές οργα¬ 
νώσεις των κοινωνικών εταίρων ΒΙΙ3ΙΝΕ88ΕυΒΟΡΕ, 
υΕΑΡΜΕ, ΟΕΕΡ και ΕΤυΟ και με την κατάργηση της 
οδηγίας 96/34/ΕΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως το άρθρο 
αυτό αντικαταστάθηκε με το άρθρο 65 του ν. 1892/1990 
(Α' 101) και του άρθρου 4 του ίδιου ν. 1338/1983, όπως 
αντικαταστάθηκε με το άρθρο 6 παρ. 4 του ν. 1440/1984 
(Α' 70) και τροποποιήθηκε με τα άρθρα 7 του ν. 1775/1988 
(Α' 101), 31 του ν. 2076/1992 (Α' 130), 19 του ν. 2367/1995 (Α' 
261), 22 του Ν. 2789/2000 (Α' 21) και 48 του ν. 3427/2005 
(Α' 312) και άρθρο 91 του ν. 3862/2010 (Α' 113). 

2. Τις διατάξεις του άρθρου 49 παρ. 3 του ν. 4075/ 2012 
«Θέματα Κανονισμού Ασφάλισης ΙΚΑ - ΕΤΑΜ, Ασφαλιστι¬ 
κών Φορέων, προσαρμογή της νομοθεσίας στην Οδηγία 
2010/18/ΕΕ και λοιπές διατάξεις» (Α' 89). 

3. Τ ις διατάξεις της παρ. 6 του άρθρου 2 του ν. 3922/ 
2011 «Σύσταση Αρχηγείου Λιμενικού Σώματος - Ελληνι¬ 
κής Ακτοφυλακής και άλλες διατάξεις» (Α' 35). 

4. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(Α' 98). 

5. Τις διατάξεις του π.δ. 242/1999 «Οργανισμός Υπουρ¬ 
γείου Εμπορικής Ναυτιλίας» (Α' 201), όπως ισχύει. 

6. Τ ις διατάξεις των άρθρων 1,2 και 3 του π.δ. 184/2009 
«Σύσταση Υπουργείου Προστασίας του Πολίτη και κα¬ 
θορισμός των αρμοδιοτήτων του» (Α' 213). 

7. Τις διατάξεις του άρθρου 2 του π.δ. 185/ 2009 Ανα¬ 
σύσταση του Υπουργείου Οικονομικών, συγχώνευση του 
Υπουργείου Οικονομίας και Οικονομικών με τα Υπουρ¬ 
γεία Ανάπτυξης και Εμπορικής Ναυτιλίας, Αιγαίου και 
Νησιωτικής Πολιτικής και μετονομασία του σε «Υπουρ¬ 


γείο Οικονομίας, Ανταγωνιστικότητας και Ναυτιλίας», 
μετατροπή του Υπουργείου Μακεδονίας-Θράκης σε 
Γενική Γραμματεία Μακεδονίας - Θράκης και υπαγωγή 
στο Υπουργείο Εσωτερικών της Γενικής Γραμματείας 
Μακεδονίας - Θράκης και της Γ ενικής Γ ραμματείας Αι¬ 
γαίου και Νησιωτικής Πολιτικής (Α' 123). 

8. Τις διατάξεις του άρθρων 4 παρ. 4,10,11, και 12 του 
π.δ. 189/2009 «Καθορισμός και ανακατανομή αρμοδιο¬ 
τήτων των Υπουργείων» (Α' 221). 

9. Τ ις διατάξεις των άρθρων 1,2 και 4 του π.δ. 50/2010 
«Ανακατανομή αρμοδιοτήτων των Υπουργείων και τρο¬ 
ποποιήσεις του π.δ. 189/2009» (Α'89). 

10. Τις διατάξεις των άρθρων 1, 4 και 5 του π.δ. 96/2010 
«Σύσταση Υπουργείου Θαλασσίων Υποθέσεων, Νήσων 
και Αλιείας, καθορισμός αρμοδιοτήτων του και ανακα¬ 
τανομή αρμοδιοτήτων των Υπουργείων» (Α' 170). 

11. Τις διατάξεις των άρθρων 4 και 5 του π.δ. 127/2010 
«Ανακατανομή αρμοδιοτήτων των Υπουργείων, Εσωτε¬ 
ρικών, Αποκέντρωσης και Ηλεκτρονικής Διακυβέρνησης, 
Αγροτικής Ανάπτυξης και Τροφίμων, Δικαιοσύνης, Δια¬ 
φάνειας και Ανθρωπίνων Δικαιωμάτων, Προστασίας του 
Πολίτη και Θαλασσίων Υποθέσεων, Νήσων και Αλιείας» 
(Α' 214). 

12. Τις διατάξεις του π.δ. 24/ 2010 «Ανακαθορισμός των 
αρμοδιοτήτων των Υπουργείων και τροποποιήσεις του 
π.δ. 189/2009» (Α' 56). 

13. Τις διατάξεις του π.δ. 28/ 2010 «Ανακατανομή αρ¬ 
μοδιοτήτων των Υπουργείων και τροποποιήσεις του 
π.δ. 189/2009» (Α' 64). 

14. Τις διατάξεις του άρθρου 4 του π.δ. 65/2011 «Διά¬ 
σπαση του Υπουργείου Εσωτερικών, Αποκέντρωσης 
και Ηλεκτρονικής Διακυβέρνησης στα Υπουργεία: 
α) Εσωτερικών, και β) Διοικητικής Μεταρρύθμισης και 
Ηλεκτρονικής Διακυβέρνησης, συγχώνευση των Υπουρ¬ 
γείων Οικονομίας, Ανταγωνιστικότητας και Ναυτιλίας 
και Θαλάσσιων Υποθέσεων, Νήσων και Αλιείας στο 
Υπουργείο Ανάπτυξης, Ανταγωνιστικότητας και Ναυ¬ 
τιλίας και μεταφορά στον Πρωθυπουργό των Γ ενικών 
Γραμματειών Ενημέρωσης και Επικοινωνίας και στο 
Υπουργείο Παιδείας, Δια Βίου Μάθησης και Θρησκευ¬ 
μάτων της Γ ενικής Γ ραμματείας Νέας Γ ενιάς» (Α' 147). 

15. Τις διατάξεις του άρθρου 3 του π.δ. 73/2011 «Με¬ 
τονομασία της Γενικής Γραμματείας Επικοινωνίας και 
της Γενικής Γραμματείας Ενημέρωσης, ανακατανομή 
των υπαγομένων σε αυτές υπηρεσιών, μεταφορά υπη- 

ρεσιών και αρμοδιοτήτων από το Υπουργείο Πολιτισμού 
και Τουρισμού στον Πρωθυπουργό, σύσταση Γενικής 
Γραμματείας Ναυτιλίας στο Υπουργείο Ανάπτυξης, 
Ανταγωνιστικότητας και Ναυτιλίας και ρύθμιση άλλων 
συναφών θεμάτων» (Α' 178). 

16. Τις διατάξεις του π.δ. 71/2012 «Διορισμός Υπουρ¬ 
γών» (Α' 124). 

17. Τις διατάξεις του Κώδικα Δημοσίου Ναυτικού Δι¬ 
καίου, που κυρώθηκε με το ν.δ. 187/1973 (Α' 261). 

18. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

19. Την αριθ. 96/2012 γνωμοδότηση του Συμβουλίου 
της Επικράτειας, ύστερα από πρόταση των Υπουργών 
Ανάπτυξης, Ανταγωνιστικότητας και Ναυτιλίας και Ερ¬ 
γασίας και Κοινωνικής Ασφάλισης, αποφασίζουμε: 

Άρθρο 1 

Σκοπός 

(Άρθρο 1 της Οδηγίας) 

Σκοπός του παρόντος διατάγματος είναι η προσαρ¬ 
μογή της ελληνικής νομοθεσίας, που αφορά τους εργα¬ 
ζόμενους με σύμβαση ναυτικής εργασίας στα υπό ελ¬ 
ληνική σημαία εμπορικά πλοία, στην οδηγία 2010/18/ΕΕ 
του Συμβουλίου της 8ης Μαρτίου 2010 (εφεξής Οδηγία), 
σχετικά με την εφαρμογή της αναθεωρημένης συμφω- 
νίας-πλαισίου (εφεξής Συμφωνία) για τη γονική άδεια 
που συνήφθη από τις οργανώσεις ΒυδΙΝΕδδΕΕΙΒΟΡΕ, 
ΙΙΕΑΡΜΕ, ΟΕΕΡ και ΕΤΙΙΟ και με την κατάργηση της 
οδηγίας 96/34/ΕΚ (Ε 68/18.3.2010). 

Άρθρο 2 

Αντικείμενο και Πεδίο Εφαρμογής 

(Άρθρο 1 της Οδηγίας - Ρήτρα 1, 3 της Συμφωνίας) 

1. Με το παρόν καθορίζονται οι ελάχιστες απαιτήσεις 
για τη διευκόλυνση της εναρμόνισης των γονικών και 
των επαγγελματικών ευθυνών των γονέων, γυναικών και 
ανδρών, που εργάζονται με σύμβαση ναυτικής εργασίας 
στα υπό ελληνική σημαία εμπορικά πλοία. 

2. Με Συλλογικές Συμβάσεις Ναυτικής Εργασίας μπο¬ 
ρεί να επιτρέπονται ειδικές διευθετήσεις, ως προς τις 
προϋποθέσεις πρόσβασης και τον τρόπο άσκησης του 
δικαιώματος λήψης της γονικής άδειας, που να αντα- 
ποκρίνονται στις λειτουργικές ανάγκες των διαφόρων 
κατηγοριών πλοίων. 

3. Σε πλοία των οποίων η οργανική σύνθεση προσωπι¬ 
κού προβλέπει αριθμό ναυτικών μικρότερο από τριάντα 
(30) μπορεί να συμφωνούνται μεταξύ εργοδότη και ναυ¬ 
τικού ειδικές ρυθμίσεις, σχετικά με τον τρόπο άσκησης 
του δικαιώματος λήψης γονικής άδειας, λαμβάνοντας 
υπόψη τις λειτουργικές ανάγκες του πλοίου. 

Άρθρο 3 

Χορήγηση γονικής άδειας 

(Άρθρο 1 της Οδηγίας - Ρήτρα 2, 3 της Συμφωνίας) 

1. Σε κάθε γονέα ναυτικό, που εργάζεται με σύμβα¬ 
ση ναυτικής εργασίας και έχει συμπληρώσει συνολική 
θαλάσσια υπηρεσία τουλάχιστον δώδεκα (12) μηνών, 
παρέχεται ατομικό δικαίωμα λήψης γονικής άδειας 
λόγω γέννησης ή υιοθεσίας παιδιού, χωρίς αποδοχές, 
για περίοδο τουλάχιστον τεσσάρων (04) μηνών, ώστε 
να μπορεί να ασχοληθεί με το παιδί του μέχρι αυτό να 
συμπληρώσει την ηλικία των πέντε (05) ετών. 


2. Σε περίπτωση που και οι δύο γονείς είναι ναυτικοί 
και κάνουν χρήση του δικαιώματος της άδειας, τουλά¬ 
χιστον ο ένας (01) μήνας παρέχεται ως αμεταβίβαστος. 
Εάν και οι δύο γονείς εργάζονται με τις παραπάνω 
προϋποθέσεις, αποφασίζουν με κοινή κάθε φορά συμ¬ 
φωνία ποιος θα κάνει πρώτος χρήση του δικαιώματος 
και για πόσο χρονικό διάστημα από αυτό που μπορεί 
να μεταβιβασθεί. 

3. Σε περίπτωση διαδοχικών συμβάσεων ορισμένου 
χρόνου, το συνολικό χρονικό διάστημα των εν λόγω 
συμβάσεων με τον ίδιο εργοδότη λαμβάνεται υπόψη 
για τον υπολογισμό της περιόδου εξασφάλισης του 
δικαιώματος. 

4. Σε περίπτωση ύπαρξης περισσοτέρων του ενός 
παιδιών, το δικαίωμα γονικής άδειας είναι αυτοτελές 
για το καθένα από αυτά, εφόσον από το χρόνο λήξης 
της άδειας που χορηγήθηκε για το προηγούμενο παι¬ 
δί ο εργαζόμενος ναυτικός συμπλήρωσε τουλάχιστον 
συνολική δωδεκάμηνη θαλάσσια υπηρεσία. 

5. Υπό την επιφύλαξη των περιπτώσεων των παραγρά¬ 
φων 7 και 8, η γονική άδεια παρέχεται, μετά την πάροδο 
τουλάχιστον ενός (01) μήνα από την επομένη της ημέ¬ 
ρας κοινοποίησης του αιτήματος στον πλοίαρχο ή/και 
στον εργοδότη, παρατεινομένη μέχρι του κατάπλου 
του πλοίου σε λιμένα, όπου είναι δυνατή η επιβίβαση 
του αντικαταστάτη του. Τα έξοδα μετακίνησης από και 
προς το πλοίο του ναυτικού που ασκεί το δικαίωμα της 
γονικής άδειας βαρύνουν τον ίδιο. 

6. Με τη χορήγηση γονικής άδειας, καταχωρίζεται σχε¬ 
τική εγγραφή στα βιβλία ναυτολογίου και ημερολογίου 
γέφυρας του πλοίου, καθώς και στην αντίστοιχη θυρίδα 
του ναυτικού φυλλαδίου του εργαζομένου ναυτικού. 
Ο ναυτικός ενημερώνεται με μέριμνα του πλοίαρχου 
ή/και του εργοδότη για τα δικαιώματά του, σύμφωνα 
με το άρθρο 5. 

7. Ο πλοίαρχος ή/και ο εργοδότης μπορούν να ανα¬ 
βάλλουν τη χορήγηση της γονικής άδειας: 

α. στην περίπτωση που αποδεδειγμένα δεν καθίσταται 
δυνατή η εξεύρεση αντικαταστάτη του γονέα ναυτικού, 

ή 

β. κατά τους μήνες Ιούνιο, Ιούλιο, Αύγουστο, Σεπτέμ¬ 
βριο σε ναυτικούς που εργάζονται σε δρομολογημένα 
επιβατηγό ακτοπλοϊκά εμπορικά πλοία και σε επιβατηγό 
τουριστικά εμπορικά πλοία, ή 

γ. για άλλους έκτακτους λόγους που συνδέονται με 
την ασφαλή λειτουργία του πλοίου ή την ασφάλεια των 
ατόμων που επιβαίνουν σε αυτό ή του φορτίου. 

8. Η γονική άδεια παρέχεται άπαξ και κατά πλήρη 
χρόνο υπό την επιφύλαξη: 

α. διαφορετικής συμφωνίας μεταξύ ναυτικού και ερ¬ 
γοδότη, ή 

β. των διατάξεων του άρθρου 4. 

Άρθρο 4 

Γονική άδεια για τέκνα με αναπηρία 

(Άρθρο 1 της Οδηγίας - Ρήτρα 3 της Συμφωνίας) 

1. Υπό την επιφύλαξη των περιπτώσεων της παρα¬ 
γράφου 7 του άρθρου 3, κάθε ναυτικός που εργάζε¬ 
ται με σύμβαση ναυτικής εργασίας και είναι γονέας 
τέκνου με αναπηρία τουλάχιστον 67%, έχει δικαίωμα 
μετά τη συμπλήρωση συνολικής θαλάσσιας υπηρεσί¬ 
ας τουλάχιστον δώδεκα (12) μηνών, να λάβει γονική 
άδεια, χωρίς αποδοχές, κατά πλήρη χρόνο ή κατόπιν 

συμφωνίας μεταξύ ναυτικού και εργοδότη, κατά τρόπο 
αποσπασματικό, για περίοδο τουλάχιστον πέντε (05) 
μηνών, ώστε να μπορεί να ασχοληθεί με το τέκνο του 
μέχρι αυτό να συμπληρώσει την ηλικία των δώδεκα (12) 
ετών. Σε κάθε περίπτωση, η περίοδος παροχής γονικής 
άδειας δεν μπορεί να διαιρείται σε περισσότερα από 
τέσσερα (04)τμήματα. 

2. Για τη χορήγηση της άδειας της παραγράφου 1, ο 
ναυτικός υποχρεούται να ενημερώσει τον πλοίαρχο ή/και 
τον εργοδότη για την αναπηρία από την οποία πάσχει 
το τέκνο και να προσκομίσει τη σχετική πιστοποίηση 
από το Κέντρο Πιστοποίησης Αναπηρίας (ΚΕ.Π.Α.) σύμ¬ 
φωνα με το ν. 3863/2010 (Α' 115), όχι αργότερα από την 
ημέρα κοινοποίησης του αιτήματος χορήγησης αδείας 
στον πλοίαρχο ή/και στον εργοδότη. Αποφάσεις χορή¬ 
γησης ποσοστών αναπηρίας, οι οποίες έχουν εκδοθεί 
πριν την 1/9/2011 από τις Α' Βάθμιες Υγειονομικές Επι¬ 
τροπές των Νομαρχιών, της Περιφέρειας ή των Φορέων 
Κοινωνικής Ασφάλισης μπορεί να χρησιμοποιούνται για 
τον παραπάνω σκοπό επ’ αόριστον, εάν πρόκειται για 
επ’ αόριστον κρίση, ή άλλως μέχρι την ημερομηνία που 
λήγει η ισχύς τους, χωρίς να απαιτείται εκ νέου εξέταση 
από τις Υγειονομικές Επιτροπές του ΚΕ.Π.Α.. 

Άρθρο 5 

Εργασιακά δικαιώματα και επιστροφή στην εργασία 
(Άρθρο 1 της Οδηγίας - Ρήτρα 5, 6 της Συμφωνίας) 

1. Η αίτηση για χορήγηση γονικής άδειας ή η λήψη 
αυτής δεν αποτελεί λόγο για την καταγγελία της σύμ¬ 
βασης εργασίας εκ μέρους του εργοδότη. 

2. Ο ναυτικός μπορεί εάν το επιθυμεί να συνεχίσει 
κατά το χρόνο της γονικής άδειας την ασφαλιστική του 
κάλυψη στο Ναυτικό Απομαχικό Ταμείο. Η δαπάνη για 
τις ασφαλιστικές εισφορές, βαρύνει αποκλειστικά και 
εις ολόκληρο το ναυτικό. 

3. Ο ναυτικός έχει δικαίωμα να επανέλθει στην ίδια 
θέση εργασίας που υπηρετούσε ή εάν αυτό δεν είναι 
δυνατόν σε εργασία με ισοδύναμους όρους και συν¬ 
θήκες ή άλλη ανάλογη που είναι σύμφωνη με την ερ¬ 
γασιακή σύμβαση, εφόσον τουλάχιστον δεκαπέντε (15) 
ημέρες πριν τη λήξη της περιόδου της γονικής άδειας, 
δηλώσει εγγράφως στον εργοδότη την πρόθεσή του να 
επιστρέφει στην εργασία του. Η μη υποβολή της παρα¬ 
πάνω δήλωσης, καθώς και η εκπρόθεσμη υποβολή αυτής 
θεωρείται ως παραίτηση του ναυτικού από την άσκηση 
του δικαιώματος του για επάνοδο στην εργασία. 

4. Τα κεκτημένα δικαιώματα ή τα υπό κτήση δικαιώ¬ 
ματα από το ναυτικό κατά την ημερομηνία έναρξης της 
γονικής άδειας διατηρούνται ως έχουν έως το τέλος της 
γονικής άδειας. Με τη λήξη της γονικής άδειας, εφαρμό¬ 
ζονται τα εν λόγω δικαιώματα, συμπεριλαμβανομένων 
των αλλαγών που προέρχονται από το εθνικό δίκαιο και 
τις συλλογικές συμβάσεις ναυτικής εργασίας. 

5. Ο ναυτικός έχει δικαίωμα, κατά την επιστροφή του 
από τη γονική άδεια, να ζητήσει από τον πλοίαρχο 
αλλαγές στην οργάνωση του χρόνου εργασίας του 
για χρονικό διάστημα που δεν υπερβαίνει τις επτά (07) 
ημέρες, εφόσον οι λειτουργικές ανάγκες του πλοίου το 
επιτρέπουν κατά την κρίση του πλοιάρχου. 

6. Γ ια να διευκολυνθεί η επιστροφή στην εργασία μετά 
τη λήξη της γονικής άδειας, οι ναυτικοί και οι εργοδότες 
μπορούν να προβαίνουν σε διευθετήσεις για τυχόν ενδε- 
δειγμένα μέτρα επανένταξης, τα οποία αποφασίζονται 
μεταξύ των ενδιαφερομένων μερών. 


7. Δεν επιτρέπεται οποιαδήποτε μεταχείριση του ναυ¬ 
τικού εκ μέρους του εργοδότη ή του πλοίαρχου ή/ και 
άλλου μέλους του πληρώματος που προΐσταται αυτού, 
η οποία αποδεικνύεται λιγότερο ευνοϊκή για το ναυτι¬ 
κό, εξαιτίας της υποβολής αιτήματος για λήψη γονικής 
άδειας ή της λήψης της άδειας αυτής. 

Άρθρο 6 

Άδεια απουσίας λόγω ανωτέρας βίας 

(Άρθρο 1 της Οδηγίας - Ρήτρα 7 της Συμφωνίας) 

1. Υπό την προϋπόθεση ότι δεν υφίσταται κίνδυνος 
για την ασφάλεια του πλοίου και των επιβαινόντων 
και τηρουμένων, εάν απαιτείται, των διαδικασιών χο¬ 
ρήγησης έγκρισης από την Αρχή σύμφωνα με τον Κώ¬ 
δικα Δημοσίου Ναυτικού Δικαίου, ο πλοίαρχος χορηγεί 
στο ναυτικό άδεια απουσίας από το πλοίο για χρονικό 
διάστημα μέχρι εκατόν σαράντα τέσσερις (144) ώρες 
συνολικά σε χρονική περίοδο ενός έτους, για λόγους 
ανωτέρας βίας που συνδέονται με επείγοντες οικογε¬ 
νειακούς λόγους, καθώς και σε περίπτωση ασθένει¬ 
ας ή ατυχήματος εξαρτώμενου μέλους, που καθιστά 
απαραίτητη την άμεση παρουσία του ναυτικού. Στην 
έννοια του όρου «εξαρτώμενα μέλη» περιλαμβάνονται τα 
παιδιά, φυσικά ή υιοθετημένα, ο ή η σύζυγος, οι γονείς 
και τα αδέλφια. 

2. Τα έξοδα μετακίνησης από και προς το πλοίο βα¬ 
ρύνουν το ναυτικό. Σε περιπτώσεις χορήγησης άδειας 
απουσίας, καταχωρίζεται σχετική εγγραφή στο βιβλίο 
ημερολογίου γεφύρας του πλοίου, καθώς και στη σελίδα 
παρατηρήσεων του ναυτικού φυλλαδίου. 

3. Η άδεια απουσίας είναι δυνατό να χορηγείται άπαξ 
ή τμηματικά και κατά το χρόνο διάρκειάς της ο ναυτικός 
δεν δικαιούται αποδοχές. 

4. Η μη έγκαιρη επιστροφή του ναυτικού στο πλοίο 
μετά το πέρας της άδειας απουσίας συνιστά λόγο κα¬ 
ταγγελίας της σύμβασης από τον εργοδότη, χωρίς να 
υποχρεούται σε αποζημίωση. 

Άρθρο 7 

Έλεγχος εφαρμογής 

(Άρθρο 1 της Οδηγίας - Ρήτρα 8 της Συμφωνίας) 

Ο έλεγχος και η διοικητική διευθέτηση των διαφορών 
και των καταγγελιών, οι οποίες προκύπτουν από την 
εφαρμογή του παρόντος και δεν επιλύονται επί του 
πλοίου, διενεργούνται από τις αρμόδιες Λιμενικές Αρχές 
στο εσωτερικό και στο εξωτερικό από τους τοποθετη¬ 
μένους στις Προξενικές Αρχές Αξιωματικούς Λιμενικού 
Σώματος-Ελληνικής Ακτοφυλακής που ασκούν διοικη¬ 
τικά καθήκοντα ναυτιλίας και, σε περίπτωση που δεν 
υπάρχουν, από τις Ελληνικές Προξενικές Αρχές. 

Άρθρο 8 

(Άρθρο 2 της Οδηγίας) 

Επιβολή κυρώσεων - Προσφυγές 

1. Ανεξάρτητα από τυχόν ποινικές ή/ και πειθαρχικές 
κυρώσεις, στους παραβάτες των διατάξεων του παρό¬ 
ντος επιβάλλονται από τις Λιμενικές Αρχές οι κυρώσεις 
της παραγράφου 1 άρθρου 45 του Κώδικα Δημοσίου 
Ναυτικού Δικαίου (Κ.Δ.Ν.Δ.) (ν.δ.187/1973), εκτός εάν ο 
παραβάτης έχει ήδη καταδικασθεί ή αθωωθεί με τελεσί¬ 
δικη απόφαση ποινικού δικαστηρίου για ποινικό αδίκημα, 
το οποίο ταυτίζεται με την παράβαση που αφορά η 
διοικητική κύρωση. 

2. Κατά των αποφάσεων επιβολής προστίμου επιτρέ¬ 
πεται προσφυγή σύμφωνα με την παράγραφο 4 του 
άρθρου 45 του Κ.Δ.Ν.Δ. 

Άρθρο 9 

Καταργούμενες Διατάξεις 
(Άρθρο 4 της Οδηγίας) 

Με την έναρξη ισχύος του παρόντος καταργούνται οι 
διατάξεις του Π.Δ. 37/2008 «Χορήγηση γονικής άδειας 
και άδειας απουσίας σε εργαζόμενους με σχέση ναυ¬ 
τικής εργασίας σε εμπορικά πλοία, σύμφωνα με την 
οδηγία 96/34/ΕΚ του Συμβουλίου» (Α' 64). 

Άρθρο 10 
Έναρξη Ισχύος 

Η ισχύς των διατάξεων του παρόντος αρχίζει από 
την 8η Μαρτίου 2012, εκτός των διατάξεων του άρθρου 


8 η ισχύς των οποίων αρχίζει από τη δημοσίευση του 
παρόντος στην Εφημερίδα της Κυβερνήσεως. 

Στον Υπουργό Ανάπτυξης, Ανταγωνιστικότητας και 
Ναυτιλίας αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 14 Ιουνίου 2012 

